b'\n_START_ARTICLE_\nMartin Keamy\n_START_SECTION_\nTaustaa\n_START_PARAGRAPH_\nMartin Keamy oli Ensimm\xc3\xa4inen Kersantti Yhdysvaltain merijalkav\xc3\xa4ess\xc3\xa4. H\xc3\xa4n palveli vuosina 1996\xe2\x80\x932001. Kolme vuotta ennen Oceanic Airlinesin lennon 815 onnettomuutta Keamy toimi palkkasoturina Ugandassa. Vuonna 2004 Widmore palkkasi Keamyn ja t\xc3\xa4m\xc3\xa4n johtaman palkkasoturiryhm\xc3\xa4n etsim\xc3\xa4\xc3\xa4n saaren sek\xc3\xa4 nappaamaan Benin suuresta summasta rahaa. Jottei kukaan voisi est\xc3\xa4\xc3\xa4 heit\xc3\xa4, Keamylle annetaan k\xc3\xa4sky surmata kaikki ihmiset saarella, mukaan lukien lennon 815 selviytyneet._NEWLINE_Keamy johtaa Kahana-laivan Fid\xc5\xbeille Suvaan 6. joulukuuta \xe2\x80\x93 10. joulukuuta v\xc3\xa4lisen\xc3\xa4 aikana. 25. joulukuuta v\xc3\xa4lisen\xc3\xa4 y\xc3\xb6n\xc3\xa4 pilotti Frank lent\xc3\xa4\xc3\xa4 Keamyn ja t\xc3\xa4m\xc3\xa4n palkkasoturiryhm\xc3\xa4n (Omar, Lacour, Kocol, Redferm ja Mayhem) saarelle. 27. p\xc3\xa4iv\xc3\xa4 ryhm\xc3\xa4 v\xc3\xa4ijyy useita henkil\xc3\xb6it\xc3\xa4 saarella, ja ottaa Alexin panttivangiksi tapettuaan ensin Rousseaun ja Karlin. Ryhm\xc3\xa4 saapuu parakeille ja r\xc3\xa4j\xc3\xa4ytt\xc3\xa4\xc3\xa4 Clairen talon sek\xc3\xa4 haavoittaa kuolettavasti kolmea muuta selviytynytt\xc3\xa4. Keamy yritt\xc3\xa4\xc3\xa4 kirist\xc3\xa4\xc3\xa4 Beni\xc3\xa4 uhkaamalla ampua Alexin, mutta Ben kiist\xc3\xa4\xc3\xa4 Alexin olevan h\xc3\xa4nen tytt\xc3\xa4rens\xc3\xa4 luullen Keamyn huijaavan, mutta Keamy tappaa Alyxin ampumalla t\xc3\xa4t\xc3\xa4 p\xc3\xa4\xc3\xa4h\xc3\xa4n. Raivostunut Ben usuttaa savuhirvi\xc3\xb6n ryhm\xc3\xa4n kimppuun. Hirvi\xc3\xb6 haavoittaa Mayhemi\xc3\xa4 kuolettavasti._NEWLINE_Palattuaan Kahanalle Keamy saa tiet\xc3\xa4\xc3\xa4 Michaelin olevan Benin vakooja. H\xc3\xa4n yritt\xc3\xa4\xc3\xa4 ampua Michaelin, mutta ase jumittuu. Keamy ottaa k\xc3\xa4ytt\xc3\xb6\xc3\xb6ns\xc3\xa4 Widmoren ohjeistaman \xe2\x80\x9dvarasuunnitelman\xe2\x80\x9d, joka sis\xc3\xa4lt\xc3\xa4\xc3\xa4 tietoa Orkidea-asemasta, jonka Dharma Initiative on rakentanut saarelle. Laivan kapteeni Gault kertoo Keamylle, ett\xc3\xa4 t\xc3\xa4m\xc3\xa4n ryhm\xc3\xa4 saattaa k\xc3\xa4rsi\xc3\xa4 oudosta sairaudesta, mihin Keamy ei kuitenkaan kiinnit\xc3\xa4 huomiota. My\xc3\xb6hemmin Omar kiinnitt\xc3\xa4\xc3\xa4 Keamyyn \xe2\x80\x9dkuolleen miehen kytkimen\xe2\x80\x9d, joka on viritetty laivassa olevaan pommiin, joka r\xc3\xa4j\xc3\xa4ht\xc3\xa4isi, mik\xc3\xa4li Keamyn syd\xc3\xa4n lakkaisi ly\xc3\xb6m\xc3\xa4st\xc3\xa4. Samana y\xc3\xb6n\xc3\xa4 Frank kielt\xc3\xa4ytyy lenn\xc3\xa4tt\xc3\xa4m\xc3\xa4st\xc3\xa4 Keamyn ryhm\xc3\xa4\xc3\xa4 takaisin saarelle, mik\xc3\xa4 johtaa siihen, ett\xc3\xa4 Keamy tappaa laivan l\xc3\xa4\xc3\xa4k\xc3\xa4rin Rayn viilt\xc3\xa4m\xc3\xa4ll\xc3\xa4 t\xc3\xa4m\xc3\xa4n kurkun auki ja heitt\xc3\xa4m\xc3\xa4ll\xc3\xa4 t\xc3\xa4m\xc3\xa4n yli laidan. Keamy ampuu my\xc3\xb6s laivan kapteenin Gaultin. Frank joutuu lent\xc3\xa4m\xc3\xa4\xc3\xa4n ryhm\xc3\xa4n saarelle._NEWLINE_30. joulukuuta ryhm\xc3\xa4 ottaa Benin kiinni Orkidea-asemalla. Yritt\xc3\xa4ess\xc3\xa4\xc3\xa4n vied\xc3\xa4 Beni\xc3\xa4 kopteriin, Richardin ryhm\xc3\xa4 v\xc3\xa4ijytt\xc3\xa4\xc3\xa4 ja ampuu heid\xc3\xa4t. Richard ampuu Keamy\xc3\xa4 kuudesti selk\xc3\xa4\xc3\xa4n, mutta Keamy selvi\xc3\xa4\xc3\xa4 luodinkest\xc3\xa4vien liivien avulla. My\xc3\xb6hemmin Keamy menee hissill\xc3\xa4 Orkidealle puhumaan Benille. Vihaisena tytt\xc3\xa4rens\xc3\xa4 kuolemasta, Ben hy\xc3\xb6kk\xc3\xa4\xc3\xa4 Keamyn kimppuun ja puukottaa t\xc3\xa4t\xc3\xa4 useasti niskaan. Locke yritt\xc3\xa4\xc3\xa4 pelastaa Keamyn, mutta turhaan. Ennen kuolemaansa Keamy varoittaa Beni\xc3\xa4 Widmoresta, sanoen t\xc3\xa4m\xc3\xa4n l\xc3\xb6yt\xc3\xa4v\xc3\xa4n Benin joka tapauksessa. Keamy kuolee ja kuolleen miehen kytkin aktivoituu r\xc3\xa4j\xc3\xa4ytt\xc3\xa4en Kahanan ja surmaten l\xc3\xa4hes jokaisen laivalla olevan. Vain Oceanicin kuutoset ehtiv\xc3\xa4t pois laivalta helikopterilla.\n_START_SECTION_\nVaihtoehtoinen aikajana\n_START_PARAGRAPH_\nVaihtoehtoisessa aikajanassa Martin Keamy ty\xc3\xb6skentelee koronkiskurina. H\xc3\xa4n lainaa rahaa Sayidin veljelle Omerille, jotta t\xc3\xa4m\xc3\xa4 voisi avata toisenkin kuivapesulan. Omer maksaa velkansa, mutta Martin kirist\xc3\xa4\xc3\xa4 Omeria, jolloin Omer pyyt\xc3\xa4\xc3\xa4 Sayidia puuttumaan asiaan. Sayidin kielt\xc3\xa4ydytty\xc3\xa4 Omer pahoinpidell\xc3\xa4\xc3\xa4n liikkeens\xc3\xa4 edess\xc3\xa4, mink\xc3\xa4 vuoksi t\xc3\xa4m\xc3\xa4 joutuu sairaalaan leikattavaksi. Omerin toipuessa Martin l\xc3\xa4hett\xc3\xa4\xc3\xa4 kaksi miest\xc3\xa4\xc3\xa4n tuomaan Sayidin luokseen. Keamy selitt\xc3\xa4\xc3\xa4 haluavansa Sayidin maksavan velat Omerin puolesta ja sanoo uhkaavansa Omerin perhett\xc3\xa4 jollei t\xc3\xa4m\xc3\xa4 tee niin. Yll\xc3\xa4tt\xc3\xa4en Sayid tappaa Keamyn k\xc3\xa4tyrit. Keamy sanoo Sayidille unohtavansa saamisensa, mutta Sayid ampuu h\xc3\xa4nt\xc3\xa4 rintaan. My\xc3\xb6hemmin paljastuu, ett\xc3\xa4 Sunin is\xc3\xa4 oli maksanut Keamylle, jotta t\xc3\xa4m\xc3\xa4 tappaisi Jinin. Keamy yritt\xc3\xa4\xc3\xa4 viimeisill\xc3\xa4 voimillaan varoittaa Mikhailia, mutta Jin ampuu t\xc3\xa4m\xc3\xa4n.'